«Aviasozlar dehqon bozori»da sanitar-gigiyenik holat bo‘yicha reyd o‘tkazildi. Bu haqda O‘zA yozmoqda. Foto: UzA Reyd Toshkent shahar Sanitariya-epidemiologik osoyishtalik va jamoat salomatligi boshqarmasi Yashnobod tuman bo‘limi hamda tuman IIB xodimlari bilan birgalikda o‘tkazilgan. Natijada, sanitariya tartib qoidalariga javob bermaydigan 8 kilogramm qiyma, 12 kilogramm go‘sht mahsulotlari, 25 kilogramm tovuq bo‘yinlari, 17,1 kilogramm tovuq qanotlari brokeraj qilingan. Ma’lum qilinishicha, tadbirkor va sotuvchilar bilan tushuntirish ishlari olib borilgan. Aholiga sog‘lom turmush tarzi, botulizm va ovqatdan zaharlanishlar oldini olish, sanitariya-gigiyena qoidalariga rioya qilish to‘g‘risida ma’lumotlar berilgan.